Andrej Rûbljov

**Andrej Rûbljov** (Russysk: Андре́й Рублёв) (sa. 1360 - 17 oktober 1428) wurdt yn it generaal beskôge as de grutste Russyske skilder fan ikoanen ea.

Rûbljov syn libben is mar in bytsje fan bekend. Wierskynlik libbe er yn it lavra fan Sergiev Posad. 

It wurk fan Rûbljov waard foar it earst neamd yn 1405, doe't er ikoanen en freskos makke foar de Oespenski Katedraal yn it Kremlyn fan Moskou, mei Teofanus de Gryk en Prokor fan Gorodets dêr't er de jongste fan wie. Yn 1408 beskildere er mei Daniil Tsjorni de Oespenskikatedraal yn Vladimir en fan 1425 oant 1427 de Trije-ienheidskatedraal fan it lavra yn Sergiev Posad. Syn lêste wurk wie oan it Andronikovkleaster yn Moskou. Yn 2006 waard bekendmakke dat Rûbljovs stoflik omskot werom fûn wie yn ien fan de twa tsjerken fan dit kleaster. Oant dan wie it net bekend wêr't er lei.

By it konsily fan de hûndert haadstikken waard Rûbljovs wurk ta mjitstêf foar religieuze keunst. Yn 1988 waard Rûbljov troch de Russysk-Ortodokse tsjerke hillich ferklearre. Syn nammedei is 4 july.

Rûbljovs ferneamdste wurk, en it iennige dat mei wissichheid oan him taskreaun wurde kin, is de ikoan fan de Hillige Trije-ienheid fan om 1410 hinne. It is basearre op in eardere ikoan, bekend as de "Gastfrijens fan Abraham" (neffens Genesis 18). Rûbljov helle de figueren fan Abraham en Sarah fuort, en lei subtyl de klam fan de komposysje op it hillige mystearje fan de Trije-ienheid. Dit ikoan is no part fan de permaninte útstalling fan de Tretjakovgalery yn Moskou.

Rûbljov syn libben waard yn 1966 ferfilme troch de Russyske regisseur Andrej Tarkovski.

## Kar út syn wurk

Image:Nativity (15th c., Annunciation Cathedral in Moscow).jpg|*Berte fan Jesus*, 1405 
Image:Baptism (15th c., Annunciation Cathedral in Moscow).jpg|*De doop fan Jesus*, 1405 
Image:Annunciation from Vasilyevskiy chin (1408, Tretyakov gallery).jpg|*Oankundiging*, 1405 
Image:Vladimirskaya by A.Rublev (1395-1410s, Vladimir museum).jpg|*Ferzje fan de [[Theotokos fan Vladimir]]*, ± 1405 
Image:Michael from Vasilyevskiy chin (15th c., GTG).jpg|*[[Aartsingel Michael]]*, 1408 (Ikonostase) 
Image:Gabriel from Vladimirskiy chin (15th c., GTG).jpg|*Gabriel*, 1408 (Vladimir)
Image:Andrew from Vasilyevskiy chin (15th c., GTG).jpg|*Sint Andreus, de earst roppene*, 1408 (Vladimir)
Image:Gregory of Nazianzus from Vasilyevskiy chin (15th c., GTG).jpg|*Gregorius fan Nazianzus*, 1408 (Vladimir) 
Image:Virgin Mary from Vasilyevskiy chin (15th c., GTG).jpg|*[[Theotokos]] fan [[Deësis]]*, 1408 (Vladimir) Guon miene dat dit it wurk is fan Theophanes de Gryk
Image:John the Evangelist from Vasilyevskiy chin (15th c., GTG).jpg|*[[Jehannes de Evangelist]]*, 1408 (Untsliepeniskatedraal (Vladimir))
Image:John the Baptist from Vasilyevskiy chin (15th c., GTG).jpg|*[[Jehannes de Doper]]*, 1408 (Untsliepeniskatedraal (Vladimir))
Image:Spas v silach from Vasilyevskiy chin (15th c., GTG).jpg|*Glorieuze Ferlosser*, 1408 (Untsliepeniskatedraal (Vladimir))
Image:Harrowing of hell from Vasilyevskiy chin (1408, Tretyakov gallery).jpg|*Piniging yn de hel*, 1408-1410 (Vladimir)
Image:Rublev's saviour.jpg|*Kristus Ferlosser* ± 1410 (Tretjakovgalery, Moskou)
Image:Ascension from Vasilyevskiy chin (15th c., GTG).jpg|*Himelfeart*, 1408 (Tretjakovgalery, Moskou)
Image:Rublev Paul.jpg|*[[Apostel Paulus]]*, 1410s (Tretjakovgalery, Moskou)


## Keppeling om utens
* Oersjoch fan it wurk fan Andrej Rûbljov